Diari Oficial de la Generalitat Valenciana


Sumari del DOGV 8035, del 09-05-2017 (2017/3859)

Notificació de la sentència dictada en el judici verbal número 135/2015.
------------------------------------------------------------------------

### Dades del document

Número de DOGV
:   8035

Data del DOGV
:   09-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3859


Organisme emissor
:   Jutjat de Primera Instància i Instrucció número 2 de Carlet

Tipus de document
:   Edicte

Notificació de la sentència dictada en el judici verbal número 135/2015.  
 [2017/3859]  
Procediment: judici verbal (250.2) - 000135/2015.  
De: Cafento Levante, SL.  
Procuradora: Ferrus Zaragoza, Maria Jesús  
Contra: Vasile Coculescu  
Procurador/a: ---  
Edicte  
En aquest procediment de judici verbal 135/15 seguit a instàncies de Cafento Levante, SL, contra Vasile Coculescu s'ha dictat la sentència, que literalment diu el següent:  
  
Sentència núm. 74/2016  
Carlet, 7 de juny de 2016  
Magistrada: Patricia Moreno Sevillano.  
Procediment: judici verbal 1326/2010.  
Demandant: Cafento Levante, SL.  
Procurador: María Jesús Ferrus Zaragoza.  
Lletrat: Eugenio Miguel Mata de la Torre.  
Demandat: Vasile Coculescu (no compareix).  
Rebel  
Objecte del judici: reclamació d'una quantitat.  
Fets  
Primer. Cafento Levante, SL, a través de la seua representació processal, va presentar el 5 de febrer de 2015 la demanda de judici verbal contra Vasile Coculescu, sol·licitant que es dictara sentència per la qual:  
1. Es resolga el contracte de prestació de mitjans subscrit el 4 d'abril de 2012.  
2. Condemnar la demandada a restituir a l'actora la maquinària dipositada en el seu establiment sempre que es trobe en perfectes condicions d'ús, conservació, neteja i seguretat de conformitat amb el que disposa l'estipulació quarta.  
3. Subsidiàriament, en cas que no es puga tornar al seu propietari en el termini de 20 dies des de la notificació de la sentència o no es trobe en perfectes condicions d'ús, conservació, neteja i seguretat, se substituirà pel seu valor i en conseqüència haurà de ser condemnada a pagar a l'actora l'import de 2.914,23 euros, més l'interés de demora, de conformitat amb el que disposa el següent fet de la demanda des del dia 13 de març de 2013 fins que es faça efectiva la referida quantitat.  
  
4. Costes del procediment.  
Segon. L'esmentada demanda va ser admesa a tràmit mitjançant el Decret de data 20 de juliol de 2015 i les parts queden citades per a la celebració de la vista el dia 7 de juny de 2016. La part demandada ha estat citada per edictes.  
A l'acte de la vista va comparéixer la part actora, la qual va ratificar la seua demanda encara que va especificar que atés que la maquinària no es podrà tornar, renuncia a la seua petició principal que la maquinària siga tornada i sol·licita expressament condemnar la part demandada a pagar a l'actora l'import de 2.914,23 euros en concepte de principal, en concepte de valoració de la màquina; a continuació va proposar prova i s'admeté la documental per reproduïda i testifical d'Andrés Cano Montero, empleat de Cafento Levante, SL.  
La part demandada no va comparéixer a l'acte de la vista a pesar d'estar citada degudament, per la qual cosa va ser declarada en rebel·lia.  
Tercer. Admesa i practicada la prova proposada, les actuacions es van declarar vistes per a sentència.  
  
Fonaments de dret  
Primer. Pretensions de les parts  
La part actora sol·licita que es dicte sentència per la qual:  
1. Es resolga el contracte de prestació de mitjans subscrit amb data 4 d'abril de 2012.  
2. I en conseqüència es condemne el demandat a pagar a l'actora l'import de 2.914,23 euros, més l'interés de demora, de conformitat amb el que disposa el següent fet de la demanda des del dia 13 de març de 2013 fins que es faça efectiva la referida quantitat.  
4. Costes del procediment.  
La part demandada no ha comparegut a la vista per a sostindre la seua posició ni oposar-se a la petició de la part actora.  
Si entrem a valorar, per tant, el fons de l'assumpte, una valoració conjunta de la prova practicada i en especial de la documental aportada junt amb la demanda, resulta provada l'existència d'un contracte de prestació de mitjans firmat per les parts (doc. 1 de la demanda) i l'incompliment per part del demandat de les obligacions contretes en virtut del contracte, així com de la devolució de la maquinària tal com es desprén del doc. 3 i següents de la demanda, els quals, com no han sigut impugnats de contrari valen com a plena prova amb allò que s'hi disposa.  
Amb més motiu, la part demandada no ha comparegut a l'acte del judici per a al·legar fet impeditiu, extintiu o excloent de la pretensió exercitada en contra. I de la testifical practicada en l'acte de la vista del Sr. Cano resulta que la màquina va desaparéixer del lloc i no se'n va saber res més ni va ser tornada pel demandat.  
Per tot això, atenent a la documental aportada i a la testifical practicada ha d'estimar-se la pretensió formulada per la part actora i s'ha de dictar una sentència íntegrament estimatòria de les seues pretensions.  
  
Segon. Interessos  
Respecte dels interessos pertoca imposar-los a la part demandada tenint en compte el que disposa l'article 1.100 i següents del Codi Civil, en especial, l'article 1.108 del Codi Civil, a comptar del dia 13 de març de 2013, ja que ha quedat acreditat a través de la documental aportada l'existència d'una reclamació extrajudicial efectuada per la part actora al demandat perquè procedira a la devolució de la màquina (doc. 5 i 6).  
  
Tercer. Costes  
Respecte de les costes processals, atés que s'estima íntegrament la demanda s'imposen les costes a la part demandada en aplicació de l'article 394 LEC.  
Dispositiva  
Estime íntegrament la demanda formulada per Cafento Levante, SL, i declare resolt el contracte de prestació de mitjans subscrit entre les parts de 4 d'abril de 2012 i condemne a la demandada a abonar a l'actora la quantitat de 2.914,23 euros corresponents al valor de la maquinària, més el pagament dels interessos legals corresponents a comptar del dia 13 de març de 2013. Faig condemna expressa a costes a la part demandada.  
Notifiqueu la present resolució a les parts.  
Contra la present resolució no es pot interposar cap recurs d'acord amb el que disposa l'article 455 de la LEC.  
Ho pronuncie, mane i firme.  
Publicació. Donada, llegida i publicada que va ser l'anterior resolució, mentres celebrava audiència pública en el dia de la data. Del que en done fe.  
  
I atés que el demandat, Vasile Coculescu, es troba en parador ignorat, expedisc aquest edicte a fi que li valga de notificació de forma deguda.  
  
Carlet, 24 de març de 2017.- El lletrat de l'Administració de justícia: Luis de la Rosa Comos.